Az entitástípus vagy -altípus <em>Űrlap megjelenítésének beállítása</em> oldalán megadható annak alapértelmezett szerkeszthetősége. Ha az entitástípusnak több űrlapmódja van (az esetek többségében nem szokott lenni), akkor az oldal tetején lehet átváltani közöttük. Valamint ugyanitt átkapcsolható az is, hogy az adott űrlapmód az alapértelmezés szerint, vagy az <em>Egyéni megjelenítési beállítások</em> szakaszban megadott módon jelenítse meg azt a mezőt. Hasonló rugalmassággal lehet a mezőhöz használt <em>felületi elemet</em> is szabályozni: néhány konfigurálható (például a szövegbeviteli terület hossza), ezt egy fogaskerék ikon jelzi. Ezt <em>Rejtett</em>-re állítva, vagy a lenti <em>Letiltott</em> szakaszba húzva az adott mező megjelenítése kikapcsolható abban az űrlapmódban. Végül pedig még a mezők egymáshoz viszonyított sorrendje is állítható.