<p><strong>2008 óta a vidék szolgálatában</strong></p><p class="text-align-justify">Az Alpokalja-Fertő-táj Vidékfejlesztési Egyesület alapját egy helyi akciócsoport képezte, amely 2007-ben alakult Röjtökmuzsajon közel 280 fővel, 39 település együttműködésével. Az egyesületet 2008-ban több, mint 100 tag alapította azzal a céllal, hogy a helyi gazdaságot és a helyi közösségek kohézióját erősítse, és ezzel segítse a vidék fejlődését.</p><p class="text-align-justify">Egyesületünk részt vesz a Vidékfejlesztési Program megvalósításában, részben LEADER fejlesztési források térségi koordinációjával, pályázatok kezelésével, részben a helyi gazdaságot és közösségeket erősítő kezdeményezések támogatásával.</p><p class="text-align-justify">Széchenyi István örökségét visszük tovább a tettekben is, így született meg a minőséget képviselő termelők, kézművesek Védjegyes hálózata (Vidék Minősége védjeggyel), a portékákat kínáló Kosár webáruház (Kosár Közösség). A térség hagyományainak megőrzésére összegyűjtöttük a helyi recepteket, meséket, túraútvonalakat. Az „Örökségünk” hálózat építésével tananyagot fejlesztettünk a helyi identitástudat erősítésére az általános iskolai korosztály számára.</p><p class="text-align-justify">Évente megrendezzük a Nyitott porták rendezvényt, melyen az érdeklődők megismerhetik az Alpokalja-Fertő-táj térség hagyományos értékeit.</p><p>Így valósítjuk meg célunkat, ami nem más, mint a „<em>Megtartó vidék fejlődő életminőséggel”.</em></p>