<p><strong>Fenntartható étkezés az Alpokalja Fertő-táj Vidékfejlesztési Egyesület tevékenységének tükrében</strong></p><p>Széchenyi István örökségét visszük tovább a tettekben is, így született meg a minőséget képviselő termelők, kézművesek Védjegyes hálózata és a portékákat kínáló Kosár webáruház.</p><p>A térségi jellegű, a vidék minőségét szimbolizáló <strong>„Alpokalja-Fertőtáj” védjegyet</strong> azok a vállalkozások, szervezetek, intézmények használhatják, akik a térségi minősítési rendszer alapján megfelelnek a minősítés alapdokumentumainak és a Térségi Védjegy Tanácsa számukra a használati jogot biztosította.</p><p>A fentiekből kifolyólag a két védjegy – „Vidék Minősége Védjegy” és „Alpokalja – Fertőtáj Védjegy” – különböző területi egységet szimbolizál ugyan, de együttesen alkalmazandó.</p><p>Az <strong>Alpokalja-Fertő-táj Kosár közössége</strong> egy civil kezdeményezésű bevásárló közösség, mely helyi termékek termelőtől és gyártótól a vásárlóig való eljutásának megkönnyítésére jött létre. De csak ennyi volna? Korántsem!&nbsp;Egy nagyon lelkes, önkéntesekből álló csapat tevékenykedik azon, hogy alulról szerveződően megteremtsen egy olyan platformot, ahol a csodálatos minőségű helyi és hazai termékek találkozhatnak a vásárlóikkal, előnyben részesítve az egészséges, ember- és természetbarát módon előállított élelmiszereket és egyéb termékeket, elősegítve ezzel az ellátás biztonságát, valamint a helyi gazdaság erősödését.</p>