<p>A Soproni Egyetem már régóta elkötelezett a fenntartható, környezetbarát működés mellett, mely<br>szemlélet az Egyetem négy karán (pedagógiai, erdőmérnöki, faipari és kreatívipari,<br>közgazdaságtudományi), az oktatott tantárgyakban és a kutatásokban is nagy hangsúlyt kap. Ezt az<br>attitűdöt üzeni az Egyetem „Természetesen Veled!” jelmondata is. Magyarország „Zöld Egyeteme”<br>maximálisan elkötelezett minden olyan kezdeményezés iránt, amely a gazdasági, társadalmi vagy<br>természeti fenntarthatóságot szolgálja.</p><p>A játék 1. kérdéssora többek között olyan érdekes témákat érint, mint a Természetpozitív Egyetem,<br>energiatudatosság, fenntarthatóság az oktatásban és kutatásban, vízgazdálkodás és víztakarékosság,<br>hulladékgazdálkodás és újrahasznosítás, Sound of Earth – Föld hangja fenntarthatósági megvalósítási<br>program, fenntartható közlekedés és a Hűségerdő.</p>