<blockquote><p>„Megtartó vidék<br>fejlődő életminőséggel”&nbsp;</p></blockquote><p><strong>2008 óta a vidék szolgálatában</strong></p><p>Az Alpokalja-Fertő táj térsége a megye második legnagyobbja, a térség lakosságszáma&nbsp;<strong>42 558 fő</strong>. (2014-20 közötti időszakban a lakosságszám 39 350 fő volt, több, mint 3000 fővel növekedett), területe 707,87 km2, összesen 39 települést foglal magában, az alábbiakat:&nbsp;<em>Csáfordjánosfa, Csér, Ebergőc, Fertőboz, Gyalóka, Hidegség, Nemeskér, Pinnye, Pusztacsalád, Répceszemere, Répcevis, Röjtökmuzsaj, Szakony, Und, Völcsej, Agyagosszergény, Egyházasfalu, Fertőendréd, Fertőhomok, Sopronhorpács, Zsira, Sarród, Csapod, Fertőszéplak, Hegykő, Iván, Lövő, Nagylózs, Pereszteg, Petőháza, Sarród, Sopronkövesd, Ágfalva, Fertőrákos, Kópháza, Nagycenk, Fertőszentmiklós, Fertőd, Harka.</em></p><p><strong>LEADER Partnerség</strong></p><p>A térség nem homogén, jellemző rá a 3 kultúra markáns megjelenése.&nbsp;<strong>Évszázadok óta él együtt három „nemzet”</strong>, a német, a horvát és a magyar. Ez a hármasság adja nyelvi, kulturális sokszínűségét. Térségünk rendkívül gazdag természeti (nagyrészt nemzeti parki, NATURA 2000-es terület), kulturális és épített örökségekben (főként Széchenyi és Esterházy kastélyok, kúriák, kilátók, de számos más főnemesi, egyházi kúria, kastély található nálunk, Bécs, a császárváros közelsége végett). Két kisvárosunk Fertőszentmiklós és Fertőd szomszéd települések, dinamikusan fejlődnek (közel 8000 lakossal bírnak együtt). A térség&nbsp;<strong>3 mikrotérségre</strong>&nbsp;bontható:&nbsp;<strong>Fertő-parti településekre</strong>&nbsp;Fertőd központtal, (a Fertő-táj 10 települése UNESCO Világörökség címet kapott 2001-ben), a&nbsp;<strong>Sopron környéki és Ikva menti</strong>&nbsp;településekre és az&nbsp;<strong>alpokaljai településekre</strong>&nbsp;(a 17 település máig önkéntes társulásban, az Alpokalja Társulásban működik együtt).</p><p>A Helyi Fejlesztési Stratégia megfogalmazása során a LEADER HACS-ok ösztönzik a helyieket, hogy vegyenek részt a közös munkában, gondolkodjanak közösen térségük jövőjének fejlesztésében. A „bottom-up”, vagyis alulról építkező típusú koncepcióknál kiemelt jelentőségű a helyi közösségfejlesztés, az együttműködés, a mindenki számára kezdeményező stratégia kidolgozása és annak végrehajtása.</p><p>Az egyesület partnersége</p><ul><li>Civil szféra képviselői: 42 fő</li><li>Vállalkozói szféra: 26 fő</li><li>Önkormányzati szféra: 39 fő</li></ul><p><strong>Az Alpokalja-Fertő-táj Védjegy és Kosárközösség</strong> egy olyan alulról szerveződő civil kezdeményezés, amelynek célja a helyi vásárlókat és termelőket összekötő csatorna létrehozása. Szeretnénk egészséges, ember-és természetbarát élelmiszert, kézműves terméket adni prémium minőségben, ezzel támogatni a helyi gazdaság fennmaradását, működését.</p><p><strong>Amit ajánlani&nbsp;tudunk számodra:</strong></p><ul><li>egyszerű, otthonról megoldható bevásárlás lehetősége a virtuális piactéren keresztül</li><li>havi egy átadónap biztosítása (minden hó 2.hetén csütörtök délután)</li><li>kiváló minőségű, helyi termékekhez juttatunk termelői árakon</li><li>gyorsaság - mire megérkezel az átvételi pontra, kosaradban összeválogatva várnak a megrendelt termékek</li><li>előnyben részesítjük a vegyszermentes, környezetbarát termékeket, ezeket a virtuális piactéren külön jelezzük is</li><li>kiváló ár-érték arány</li><li>"csomagolásmentesen csomagolunk", tehát törekszünk a minél kevesebb műanyag- és eldobható csomagolásra, visszaváltásra, betétrendszerre.</li><li>közösségépítésre&nbsp;és bizalmon alapuló vevő-termelő kapcsolatok kialakítására törekszünk, folyamatos vásárlói visszajelzéssel a termelők felé</li><li>jó hangulat, személyesség és bizalom, ezeket tartjuk értéknek, ezek mentén dolgozunk és igyekszünk átadni feléd is csütörtökönként!</li></ul><p>Az “Alpokalja-Fertő táj” védjegyet azok a vállalkozások, szervezetek, intézmények használják, akik a térségi minősítési rendszer alapján megfelelnek a minősítés lapdokumentumainak és a Térségi Védjegy Tanácsa számukra a használati jogot biztosította.</p><p>Egyesületünk a Vidék Minősége hálózatának tagjait szektorokba sorolja, melyek külön-külön szakma specifikus szabályzattal rendelkeznek. Tartalmát szervezetünk és a hálózat tagjai közösen alakították ki saját térségük igényeihez igazodva, melynek minden tag köteles megfelelnie. A szektorok kialakítása azért volt fontos, hogy tagjaik önállóan is tudjanak dolgozni, legyen szó szakma specifikus szabályzat átalakításáról, egy közös rendezvény megszervezéséről, vagy egy minősítés elbírálásáról. Jelenleg 4 szektor létezik nálunk: az élelmiszer, a turisztikai és kézműves vidéki örökség szektor.</p><p>Honlapunkon további információkhoz juthatsz:</p><ul><li><a href="https://www.alpokalja-fertotaj.hu/tersegunk-az-alpokalja-ferto-taj"><u>Alpokalja-Fertő-táj Vidékfejlesztési Egyesület</u></a></li><li><a href="https://kosar.alpokaljafertotaj.hu/"><u>Alpokalja-Fertő-táj Kosár</u></a></li><li><a href="https://alpokaljafertotaj.hu/vedjegy-halozat/"><u>https://alpokaljafertotaj.hu/vedjegy-halozat/</u></a></li></ul>