<p><strong>Közlekedj ÖKOsan!</strong></p><p>A közlekedés jelentős hatással van a környezetünkre, ezért kiemelten fontos, hogy fenntartható megoldásokat válasszunk. De mit jelent ez pontosan? A fenntartható mobilitás célja, hogy csökkentsük a károsanyag-kibocsátást, kevesebb energiát használjunk, és közben élhetőbbé tegyük környezetünket. Ebben a fordulóban a GYSEV Zrt. és a Bringázz Sopron Egyesület segítségével mutatjuk be, hogyan egészíti ki egymást a vasút és a kerékpározás!</p><p>A GYSEV Zrt. villamosított hálózatával és modern vonataival évente több millió utas számára biztosít környezetbarát utazási lehetőséget, miközben kerékpárszállítási lehetőségekkel és biztonságos kerékpártárolókkal támogatja a kerékpáros közlekedést is.</p><p>A Bringázz Sopron Egyesület célja, hogy népszerűsítse a kerékpározást, támogassa a biztonságos infrastruktúra fejlesztését, és edukációs programokkal ösztönözze a fenntartható közlekedést.</p><p>Fedezd fel velünk, hogyan lehet a vasút és a kerékpár együtt a jövő közlekedési megoldása!</p>