<p><strong>-Sound Of Earth-</strong></p><p>A Soproni Egyetem büszkén mutatja be a védjegy oltalom alatt álló „Sound of Earth University of Sopron” Fenntarthatósági Megvalósítási Programját.</p><p>A Soproni Egyetem ezzel a programmal és fenntarthatósággal kapcsolatos tevékenységével, teljesítményével önmagát és a jövőt építi.</p><p>Magyarország „Zöld Egyeteme” maximálisan elkötelezett minden olyan kezdeményezés iránt, amely a gazdasági, társadalmi vagy természeti fenntarthatóságot szolgálja. Ezt az attitűdöt üzeni az Egyetem az egyént és a természetet középpontba állító „Természetesen Veled!” jelmondata is.</p><p>A „Sound of Earth” egyben filozófia is: A Föld hangja a Soproni Egyetem erőfeszítésein keresztül értő fülekre talál. Az intézményben zajló munka, kutatások és intézkedések szerves egésszé állnak össze, a fenntarthatóság gyakorlati megvalósítása és fejlesztése érdekében.</p><p>Cél a zöld infrastruktúra fejlesztése és a társadalmi szemléletformálás. Mérföldkövei pedig a nettó zéró klímasemlegesség, a klíma- és természetpozitivítás, valamint a környezettudatosság üzenetének közvetítése.</p>