<p>A GYSEV Zrt. nemcsak egy vasúttársaság, hanem a környezettudatos közlekedés és a fenntartható megoldások elkötelezett támogatója. A vasút gyors, kényelmes, és az egyik legzöldebb közlekedési forma. Hisszük, hogy a változás a Ti döntéseitekkel kezdődik! A fenntarthatóság nem csupán egy eszme, hanem egy lehetőség, amelyet mindennap megvalósíthatunk.</p><p><em>Játssz ÖKOsan</em>! kampányunk egy olyan izgalmas online kvízjáték, amely játékos kihívásokkal, hozzáértő partnerek támogatásával és tanulságos feladatokkal hozza közelebb hozzátok a fenntarthatóságot. Célunk, hogy segítsünk tudatosabbá válni az ökológiai kérdésekben, fejlesszük környezettudatos gondolkodásotokat, és mélyebb ismereteket közvetítsünk a fenntarthatóság különböző területeiről.</p><p><strong>A játék menete:</strong></p><p>A játék 2025. február 1-jén indul, és öt fordulón keresztül, havonta új kérdéssorral vár titeket. Öt különböző fenntarthatósági témakört járunk majd körül:</p><ul><li>környezeti fenntarthatóság oktatása - szemléletformálás,</li><li>fenntartható étkezés és vidékfejlesztés,</li><li>fenntartható mobilitás,</li><li>fenntartható turizmus,</li><li>természetvédelem, természeti értékek.</li></ul><p>Az aktuális kvízek minden hónap első napjától lesznek elérhetőek. Az érdeklődő 9–12. osztályos (14. életévét betöltött) középiskolás diákok egyénileg vagy osztályukkal közösen is regisztrálhatnak. Az egyéni regisztráció szülői hozzájáruláshoz kötött, míg osztályok esetében csak nagykorú pedagógus végezheti el a jelentkezést. A játékhoz az utólagos csatlakozás lehetőségét is biztosítjuk, így azok is bekapcsolódhatnak, akik az első fordulóról lemaradtak.</p><p><strong>Nyeremények:</strong></p><p>És hogy még izgalmasabbá tegyük a játékot – természetesen nem csupán tudást nyerhettek, hanem értékes díjakat is! A játék során a legjobb teljesítményt nyújtó egyéni játékosokat és osztályokat különféle, vonzó nyereményekkel jutalmazzuk.</p><p><em>Fordulónkénti rangsorolás és díjazás</em></p><p>Minden egyes kvízforduló után a legjobb pontszámot elérő egyéni játékost és osztályt díjazzuk. (Ha több résztvevő ugyanazt a pontszámot éri el, akkor a gyorsabb válaszadó nyer.) Az eredményeket a honlap „Eredmények” menüpontjában folyamatosan közzétesszük, így mindig nyomon követheted a saját vagy osztályod helyezését.</p><table><tbody><tr><td><p class="text-align-center"><strong>Forduló</strong></p></td><td><p class="text-align-center"><strong>Egyéni Nyeremények</strong></p></td><td><p class="text-align-center"><strong>Osztály Nyeremények</strong></p></td></tr><tr><td><strong>1. forduló - Soproni Egyetem</strong></td><td>Ajándékcsomag a Soproni Egyetem merch termékeiből</td><td>Vezetett séta a botanikus kertben, sütizés és üdítőzés a Botanika kávézóban.</td></tr><tr><td><strong>2. forduló - Alpokalja-Fertő-táj Vidékfejlesztési Egyesület</strong></td><td>2 fős Csokoládéműhely látogatás a Harrer Csokoládéműhely és Cukrászdában, kóstolóval</td><td>Egynapos "osztálytúra" (túravezetővel) az Alpokalja-Fertő-Táj térségben.</td></tr><tr><td><strong>3. forduló - Bringázz Sopron Egyesület, GYSEV Zrt.</strong></td><td>András, a gőzös vezetése és egy vasúti termékekből álló ajándékcsomag<br>&nbsp;</td><td>Kerékpáros élménynap: Fertő-parti vezetett kerékpáros túra</td></tr><tr><td><strong>4. forduló – Őrségi Nemzeti Park</strong></td><td>Családi belépő egy Látogatóközpontba és egy meghirdetett túrán való részvétel egy család számára, valamint egy Őrségi ajándékcsomag</td><td>4 óra alatti túra szakvezetéssel egybekötve előre egyeztetett időpontban, és helyszínen<br><br>Gazdálkodj Természetesen társasjáték</td></tr><tr><td><strong>5. forduló – Fertő-Hanság Nemzeti Park</strong></td><td>Hanyi szafari túra 1 fő részére<br>&nbsp;</td><td>Madarászat a Fertő-tó környékén<br>Barangolás a Soproni Hegységben<br>Lászlómajor Látogatóközpont látogatás</td></tr></tbody></table><p><em>Összesített rangsorolás és díjazás</em></p><p>A játéksorozat végén, az 5 forduló után, a legjobb eredményt elért három egyéni játékos és osztály kerül díjazásra, összesített pontszámuk alapján. (Ha többen is ugyanazt a pontszámot érik el, akkor a gyorsabb kitöltési idő dönt.) Az összesített rangsorolásba csak azok a résztvevők kerülhetnek bele, akik mind az 5 forduló kérdéseit kitöltötték és beküldték.</p><table border="1" cellspacing="0" cellpadding="0"><tbody><tr><td style="width:20%;">&nbsp;</td><td style="width:50%;"><p class="text-align-center"><strong>Egyéni játékos</strong></p></td><td><p class="text-align-center"><strong>Osztály</strong></p></td></tr><tr><td><strong>1. helyezett</strong></td><td>Kerékpár + Mozdonyvezetés</td><td>Bulivonat</td></tr><tr><td><strong>2. helyezett</strong></td><td>Mozdonyvezetés + Kenú túra 1 fő részére</td><td>Bulivonat</td></tr><tr><td><strong>3. helyezett</strong></td><td>Mozdonyvezetés + Madarászat a Fertő tó környékén 1 fő részére</td><td>Bulivonat</td></tr></tbody></table><p>Kellemes időtöltést és sok sikert kívánunk mindenkinek a játékhoz! Fedezzétek fel velünk a fenntarthatóság izgalmas világát – játsszatok ÖKOsan!</p><p><em>A Játssz ÖKOsan! csapata</em></p>